CELEX: 22017D1924
Language: fi
Date: 2017-10-02 00:00:00
Title: ESA–EU-tulliyhteistyökomitean päätös N:o 2/2017, annettu 2 päivänä lokakuuta 2017, poikkeuksesta itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen pöytäkirjassa 1 määrättyihin alkuperäsääntöihin suolattua kutaa koskevan erityistilanteen huomioon ottamiseksi Mauritiuksessa [2017/1924]

20.10.2017   
            
            
               FI
            
            
               Euroopan unionin virallinen lehti
            
            
               L 271/47
            
         ESA–EU-TULLIYHTEISTYÖKOMITEAN PÄÄTÖS N:o 2/2017,
   annettu 2 päivänä lokakuuta 2017,
   poikkeuksesta itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen pöytäkirjassa 1 määrättyihin alkuperäsääntöihin suolattua kutaa koskevan erityistilanteen huomioon ottamiseksi Mauritiuksessa [2017/1924]
   TULLIYHTEISTYÖKOMITEA, joka
   ottaa huomioon itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen ja erityisesti sen pöytäkirjassa 1 olevan 41 artiklan 4 kohdan,
   sekä katsoo seuraavaa:
   
               (1)
            
            
               Itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavaa väliaikaista sopimusta (1), jäljempänä ’väliaikainen talouskumppanuussopimus’, sovelletaan tilapäisesti 14 päivästä toukokuuta 2012 unionin sekä Madagaskarin tasavallan, Mauritiuksen tasavallan, Seychellien tasavallan ja Zimbabwen tasavallan välillä.
            
         
               (2)
            
            
               Alkuperätuotteiden käsitteen määrittelyä ja hallinnollisen yhteistyön menetelmiä koskevassa väliaikaisen talouskumppanuussopimuksen pöytäkirjassa 1 on alkuperäsäännöt, joita sovelletaan ESA-valtioiden alkuperätuotteiden tuonnissa unioniin.
            
         
               (3)
            
            
               Väliaikaisen talouskumppanuussopimuksen pöytäkirjassa 1 olevan 42 artiklan 1 kohdan mukaisesti näistä alkuperäsäännöistä voidaan hyväksyä poikkeuksia, jos se on ESA-valtioiden tuotannonalojen kehittämisen vuoksi perusteltua.
            
         
               (4)
            
            
               Mauritius on pyytänyt väliaikaisen talouskumppanuussopimuksen pöytäkirjassa 1 olevan 42 artiklan mukaisesti poikkeusta alkuperäsäännöistä 120 tonnille CN-koodin 0305 69 80 suolattua kutaa, joka tuodaan unioniin huhtikuun 2017 ja huhtikuun 2018 välisenä aikana. Mauritius ilmoittaa pyynnössään, ettei kutaa ole saatavilla EU:n tai Mauritiuksen alkuperätuotteena eikä muista AKT-valtioista peräisin oleva kuta täytä laatua ja säännöllisiä toimituksia koskevia vaatimuksia. Mauritiuksen onkin hankittava jalostusteollisuudelleen muuta kuin alkuperäkutaa.
            
         
               (5)
            
            
               Poikkeuksella edistettäisiin pienten ja keskisuurten yritysten kehittymistä ja Mauritiuksen pääasiassa tonnikalatuotteisiin perustuvan kala- ja äyriäisalan monipuolistumista. Mauritius on ilmoittanut, että poikkeuksen nojalla tapahtuvan viennin arvon arvioidaan olevan 468 000 euroa. Harmonoidun järjestelmän ryhmän 3 kalastustuotteiden Mauritiuksesta unioniin tapahtuneen tuonnin arvo oli 21 571 300 euroa vuonna 2015. Koska poikkeuksen kohteena oleva määrä on alhainen (arvoltaan vain 2,15 prosenttia) ja poikkeusta pyydetään rajoitetuksi ajaksi, se ei aiheuta unionin eikä yhden tai useamman jäsenvaltion tuotannonalalle vakavaa haittaa.
            
         
               (6)
            
            
               Sen vuoksi on aiheellista myöntää Mauritiukselle yhdeksi vuodeksi poikkeus 120 tonnille suolattua kutaa, jotta tuotannonalan valmiudet jatkaa vientiä unioniin säilyisivät.
            
         
               (7)
            
            
               Komission täytäntöönpanoasetuksessa (EU) 2015/2447 (2) vahvistetaan tariffikiintiöiden hallinnointia koskevat säännöt. Kyseisiä sääntöjä olisi sovellettava sen määrän hallinnointiin, jolle tällä päätöksellä myönnetään poikkeus.
            
         
               (8)
            
            
               Poikkeuksen vaikutusten tehokkaan seurannan mahdollistamiseksi Mauritiuksen viranomaisten olisi säännöllisesti toimitettava komissiolle yksityiskohtaiset tiedot antamistaan EUR.1-tavaratodistuksista,
            
         ON PÄÄTTÄNYT SEURAAVAA:
   1 artikla
   Poiketen siitä, mitä väliaikaisen talouskumppanuussopimuksen pöytäkirjassa 1 määrätään, HS-nimikkeen 0303 89 ei-alkuperäkudasta valmistettua HS-nimikkeen 0305 69 (CN-koodin 0305 69 80) suolattua kutaa on mainitun pöytäkirjan 42 artiklan 1 kohdan mukaisesti pidettävä Mauritiuksen alkuperätuotteena tämän päätöksen 2–5 artiklassa säädetyin ehdoin.
   2 artikla
   Edellä 1 artiklassa säädettyä poikkeusta sovelletaan tämän päätöksen liitteessä vahvistettuihin tuotteisiin ja määriin, jotka luovutetaan vapaaseen liikkeeseen Mauritiuksesta unioniin, yhden vuoden ajan tämän päätöksen hyväksymisestä alkaen.
   3 artikla
   Liitteessä vahvistettua määrää hallinnoidaan täytäntöönpanoasetuksen (EU) 2015/2447 49–54 artiklan mukaisesti.
   4 artikla
   Mauritiuksen tulliviranomaisten on tehtävä 1 artiklassa tarkoitetuille tuotteille määrällisiä vientitarkastuksia.
   Mauritiuksen tulliviranomaisten on ennen kutakin vuosineljännestä seuraavan kuukauden loppua toimitettava komissiolle tulliyhteistyökomitean sihteeristön välityksellä lausunto määristä, joista on annettu EUR.1-tavaratodistukset tämän päätöksen nojalla, sekä näiden todistusten sarjanumerot.
   5 artikla
   Tämän päätöksen nojalla annettujen EUR.1-tavaratodistusten 7 kohdassa on oltava yksi seuraavista maininnoista:
   
      ”Derogation – Decision No 2/2017 of the ESA-EU Customs Cooperation Committee of 2 October 2017”;
   
   
      ”Dérogation – Décision no 2/2017 du comité de coopération douanière AfOA-UE du 2 octobre 2017”.
   
   6 artikla
   1.   Mauritius ja unioni toteuttavat tarvittavat toimenpiteet tämän päätöksen täytäntöönpanemiseksi.
   2.   Jos unioni havaitsee puolueettomien tietojen perusteella väärinkäytöksiä tai petoksia tai toistuvaa 4 artiklassa säädettyjen velvoitteiden laiminlyöntiä, unioni voi keskeyttää väliaikaisesti 1 artiklassa tarkoitetun poikkeuksen soveltamisen väliaikaisen talouskumppanuussopimuksen 22 artiklan 5 ja 6 kohdassa määrättyä menettelyä noudattaen.
   7 artikla
   Tämä päätös tulee voimaan 2 päivänä lokakuuta 2017.
   
      Tehty Antananarivossa 2 päivänä lokakuuta 2017.
      
         M. R. NABEE
         
            ESA-valtioiden edustaja
         
         
            ESA-valtioiden puolesta
         
      
      
         J. G. SANCHEZ
         
            Euroopan komissio
         
         
            Euroopan unionin puolesta
         
      
   
   
      (1)  EUVL L 111, 24.4.2012, s. 2.
   
      (2)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).
   
      LIITE
      
                  Järjestysnumero
               
               
                  CN-koodi
               
               
                  Taric-koodi
               
               
                  Tavaran kuvaus
               
               
                  Ajanjakso
               
               
                  Nettopaino
                  (tonnia)
               
            
                  09.1611
               
               
                  ex 0305 69 80 
               
               
                  25
               
               
                  Kuta, suolattu
               
               
                  2.10.2017–1.10.2018
               
               
                  120